Thomas Ball Barratt
Store norske leksikon,Religion og filosofi,Religioner og livssyn,Kristendom,Kristne trossamfunn
Thomas Ball Barratt var ein norsk metodistprest og seinare leiar i pinserørsla. Han var fødd i Storbritannia og kom til Noreg fem år gammal.
I perioden 1882–1889 var han predikant og i åra 1889–1907 prest og tilsynsmann i Metodistkyrkja. Under eit opphald i USA i 1906 blei han gripen av pinserørsla og tok imot dåpen i Den heilage ande og eld med tungetale.Heimkomsten hans frå USA i 1906 blei starten på pinserørsla i Noreg, og Barratt var talsmann for rørsla til han døydde. Han grunnla Filadelfiamenigheten i Oslo og var forstandar der frå 1916 til 1940. Barratt gav mellom anna ut Urkristendommen gjenopplivet – pinsevekkelsen, fleire songbøker og ca. 60 oppbyggjelege skrifter, og fleire er omsette til engelsk, tysk og andre språk. Erindringer blei gitt ut i 1941. Barratt har blitt kalla far til pinserørsla i Europa.Allmenn skulegang fekk han ved metodist-kostskulen Wesleyan Collegiate Institute i Taunton, Somerset, England, der han også studerte kunst og musikk. Komponisten Edvard Grieg var musikklæraren hans i Noreg. Les meir i Store norske leksikon Thomas Ball Barratt i Norsk biografisk leksikon pinserørsla Filadelfiamenigheten Litteratur Lange, Solveig Barratt: T.B. Barratt : et Herrens sendebud, 1962 Selbekk, Vebjørn: T.B. Barratt : forfulgt og etterfulgt : en biografi, 2007, isbn 978-82-302-0439-9, Finn boken  Ski, Martin: T.B. Barratt – døpt i ånd og ild, 1979, isbn 82-534-0458-1, Finn boken